Çalakîya nobete ya ke 25’ê Hezîrane 2012 de seba azadîya Rayberê Şarê Kurdî Abdullah Ocalanî ameyabî destpêkerdene hewteyo 350’in de dewam kena. Na nobete çalakîya tewr derg a Kurdanê Ewropaye ya. Çalakîya nobete wareyê Avenue de l’Europe de yena viraştene ke Konseya Ewropa û CPT zî na ca de yê.
Nobete her hewte hetê grubêk ra yena dewrgirewtene. No hewte zî Emîn Kurt, Zibêr Amed û Molla Şahîn ê ke Swîsre ra ameyî nobete dewr girewte.
Bi nameyê grube eşkerayîyêk ameye dayene û ame vatene ke na çalakîye 7 serrî yo dewam kena û heta ke Ocalan azad bibo do dewam bikera.Çalakwanan silam çalakwananê grevê vêşanîye rê şawitî û vat ke ê do bi xoverdayîş ser bikewê.
Çalakîya Nobeta Ocalanî rê Azadîye 25’ê Hezîrane 2012 de ameyebî destpêkerdene û heta nika 350 grubanê cîyayan û tewr kêmî 2 hezar kesî tewrê çalakîye bîyî. Çalakîye de heta nika bi seyan vilawekî ameyî vilakerdene.
